Jan Kristoffer Dale

Jan Kristoffer Dale (født i 1984) er en norsk forfatter.

Han er oppvokst i Froland og per 2017 bosatt i Grimstad. Han har jobbet på bryggeri og har vært student på Skrivekunstakademiet i Bergen. Han jobber i barnehage og er utdannet barnehagelærer. 

Han debuterte i 2016 med novellesamlingen Arbeidsnever som omhandler folk som faller utenfor samfunnet, som ikke gjør det bra på skolen, ikke får fast jobb, ikke finner noen å slå seg sammen med og ikke kommer inn på boligmarkedet. I mars 2017 ble debutboken tildelt Tarjei Vesaas' debutantpris for 2016. Dale mottok også Sørlandets litteraturpris 2017 i kategori skjønnlitteratur for novellesamlingen Arbeidsnever.

Referanser 

 

Norske forfattere
Sørlandets litteraturpris
Vinnere av Tarjei Vesaas' debutantpris
Personer fra Froland kommune
Fødsler i 1984
Fødselsdato ikke oppgitt